**Ενημέρωση Εγγραφών**

 **στο Πρόγραμμα Μεταπτυχιακών Σπουδών**

 **«Ιστορία και Φιλοσοφία της Επιστήμης και της Τεχνολογίας»**

Ενημερώνονται οι επιτυχόντες/επιτυχούσες του Προγράμματος Μεταπτυχιακών Σπουδών «Ιστορία και Φιλοσοφία της Επιστήμης και της Τεχνολογίας», ότι οι **εγγραφές** θα πραγματοποιηθούν από την Τρίτη 13 Οκτωβρίου έως και την Παρασκευή 16 Οκτωβρίου 2010 ηλεκτρονικά.

Για την εγγραφή σας είναι απαραίτητο να αποστείλετε ηλεκτρονικά στο elsavva@phs.uoα.gr :

1) το αποδεικτικό κατάθεσης των τελών φοίτησης ή την αίτηση απαλλαγής από τα τέλη φοίτησης με τα απαραίτητα δικαιολογητικά (ακολουθούν συγκεκριμένες πληροφορίες)

2) την αίτηση εγγραφής που επισυνάπτεται

3) την αστυνομική σας ταυτότητα και

4) μία φωτογραφία.

**Για όσες/όσους επιθυμούν να κάνουν αίτηση για απαλλαγή από τα τέλη φοίτησης και πληρούν τις προϋποθέσεις** (αναφέρονται στο ΦΕΚ 3387/10-8-2018, το οποίο και επισυνάπτεται), είναι απαραίτητη η κατάθεση αίτησης και η προσκόμιση των σχετικών δικαιολογητικών (περιγράφονται στο ίδιο ΦΕΚ). Οι απαλλασσόμενοι/ες δεν ξεπερνούν το ποσοστό του τριάντα τοις εκατό (30%) του συνολικού αριθμού των φοιτητών/τριών που εισάγονται στο ΔΠΜΣ. Αν οι δικαιούχοι υπερβαίνουν το ποσοστό αυτό, επιλέγονται με σειρά κατάταξης (έως το 30 %) ξεκινώντας από αυτούς που έχουν το μικρότερο εισόδημα.

**Για όσες/όσους δεν πληρούν τις προϋποθέσεις αίτησης απαλλαγής από τα τέλη φοίτησης**, είναι απαραίτητη η προσκόμιση του πρωτότυπου αποδεικτικού κατάθεσης του τέλους φοίτησης (150,00 ευρώ) για το χειμερινό εξάμηνο του ακαδημαϊκού έτους 2020-2021 στον λογαριασμό που τηρεί στην Alpha Bank o Ειδικός Λογαριασμός Κονδυλίων Έρευνας (ΕΛΚΕ) του Πανεπιστημίου Αθηνών. Η απόδειξη κατάθεσης πρέπει να αναφέρει το ονοματεπώνυμο του/της φοιτητή/τριας και να αναφέρει «**ΙΣΤΟΡΙΑ ΚΑΙ ΦΙΛΟΣΟΦΙΑ ΤΗΣ ΕΠΙΣΤΗΜΗΣ ΚΑΙ ΤΗΣ ΤΕΧΝΟΛΟΓΙΑΣ** **ΠΜΣ τέλη φοίτησης χειμερινού εξαμήνου 2020-2021»**. Τα στοιχεία του λογαριασμού είναι:

Όνομα: Ειδικός Λογαριασμός Κονδυλίων Έρευνας του Εθνικού Καποδιστριακού Πανεπιστημίου Αθηνών (ΕΛΚΕ)

Τράπεζα: ALPHA BANK AE

IBAN: GR03 0140 8020 8020 0200 1000 227

SWIFT/BIC: CRBAGRAA

Μετά την αποστολή των παραπάνω απαραίτητων δικαιολογητικών, θα σας σταλεί με email o αριθμός μητρώου σας, με τον οποίο μπορεί να ξεκινήσει η διαδικασία αίτησης για χορήγηση διεύθυνσης ηλεκτρονικού ταχυδρομείου και απόκτησης ακαδημαϊκής ταυτότητας του ΕΚΠΑ. Επιπλέον, θα λάβετε τη βεβαίωση φοίτησης, το έντυπο δήλωσης μαθημάτων και οδηγίες για το email, την ακαδημαϊκή ταυτότητα και τη Βιβλιοθήκη της Σχολής Θετικών Επιστημών.

 Από τη Γραμματεία του ΠΜΣ ΙΦΕΤ